Som svar til tille99.

Ganske misforstået, er der mange, der tænker at der er problemer med elbilernes drivbatterier, altså det batteri, der har en kapacitet på 35-70 kWh og en spænding på 400 V.

Men sagen er at rigtigt mange problemer, inklusiv VW's problem her, opstår med det gammeldags 12 V bilbatteri, som alle elbiler har arvet fra de gammeldags benzinbiler.

12 V batteriet bruges ikke som startbatteri, men som energikilde til alle computere og elektroniske systemer i bilen og hvis det dør eller ikke lades korrekt, kan bilen ikke køre. Og i VW's tilfælde ser det ud til at være en kombination af problemer med 12 V ladestyringelektronik og software.

Så det er altså ikke en problemstilling med elbilers drivbatterier, som typisk holder længere end selve bilen.