Som svar til P. Munk.

De 66% er et absolut worst-case sat som grænse for hvornår en producent vil erstatte batterier og er bestemt ikke en indikation af hvad man kan forvente af State Of Health, SOH, på et batteri efter 8 år - det ville være alt for farligt statistisk for producenterne.

Erfaringerne fra elbiler introduceret i starten af forrige årti fra blandt andet Renault, Nissan og Tesla viser en SOH, der nærmere ligger pænt oppe i 90'erne. I min bog et marginalt tab i forhold til hvor mange hestekræfter en traditionel eksplosionsmotor taber over 8 år - men den kan man selvfølgelig også skifte.

Skulle der i øvrigt være enkelte celler i batteriet, der fejler (og det kan let aflæses) kan celler eller moduler udskiftes på 1-2 timer.